ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৭৯ কোটি ৭৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৫৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৭ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৯ কোটি ৭৮ লক্ষ ৯৪ হাজার ৩২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৫৮ লক্ষ ৪২ হাজার ২৭৬টি টিকার ডোজ হাতে রয়েছে।
CG/CB/SB
(Visitor Counter : 87
প্রধানমন্ত্রীরদপ্তর
উন্নতমানের শ্রী অন্ন উৎপাদন ও তার যোগান প্রচেষ্টাকে স্বাগত জানালেন প্রধানমন্ত্রী
নয়াদিল্লি, ২৬ ফেব্রুয়ারি, ২০২৩
উন্নতমানের শ্রী অন্ন উৎপাদনকে দেশে ও বিদেশে জনপ্রিয় করে তোলার লক্ষ্যে গৃহীত গুরুত্বপূর্ণ পদক্ষেপের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী। এই ধরনের উদ্যোগকে স্বাগতও জানিয়েছেন তিনি।
কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্য এক ট্যুইট বার্তায় জানান যে এফএসএসআই ইন্ডিয়া ১৫ ধরনের বাজরার একটি সুনির্দিষ্ট মান নির্ণয় করেছে। এর গুণমান সম্পর্কিত আটটি প্যারামিটারও চিহ্নিত হয়েছে। দেশে এবং বিদেশে উন্নতমানের বাজরার যোগান সম্ভব করে তুলতেই এই প্রচেষ্টা বলে বার্তায় জানান তিনি।
এর উত্তরে প্রধানমন্ত্রী তাঁর ট্যুইট বার্তায় বলেছেন :
“ভারতে এবং বিদেশে উন্নতমানের শ্রী অন্ন উৎপাদন প্রচেষ্টাকে উৎসাহ দেওয়ার লক্ষ্যে এ হল এক গুরুত্বপূর্ণ পদক্ষেপ।”
PG/SKD/DM
(
প্রধানমন্ত্রীরদপ্তর
ত্রিপুরার মুখ্যমন্ত্রী হিসেবে শপথ নেওয়ায় ডাঃ মানিক সাহাকে অভিনন্দন প্রধানমন্ত্রীর
নতুন দিল্লি, ১৫ মে, ২০২২
ত্রিপুরার মুখ্যমন্ত্রী হিসেবে শপথ নেওয়ায় ডঃ মানিক সাহাকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "ত্রিপুরার মুখ্যমন্ত্রী হিসেবে শপথ নেওয়ায় শ্রী @DrManikSaha2 কে অভিনন্দন। মুখ্যমন্ত্রী পদে তাঁর মেয়াদ পূর্ণ হওয়ার শুভ কামনা জানাই। ২০১৮- তে শুরু হওয়া ত্রিপুরার উন্নয়ন যাত্রায় তিনি আরো গতি সঞ্চার করবেন বলেই আমার বিশ্বাস।"
CG/BD/AS/
(
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহের সঙ্গে সাক্ষাৎ করলনে ভুটানের বিদেশ মন্ত্রী
নয়াদিল্লি, ১৮ নভেম্বর, ২০১৯
আজ নতুন দিল্লিতে কেন্দ্রীয় স্বরাষ্ট্র মন্ত্রী শ্রী অমিত শাহ’র সঙ্গে সাক্ষাৎ করলেন ভুটানের বিদেশ মন্ত্রী শ্রী টি দোর্জি। দু’দেশের মধ্যে ঐতিহাসিকভাবেই নিকট সম্পর্কের বিষয়ে উভয় নেতাই আলাপ-আলোচনা করেন এবং আগামীতে দু’দেশের মধ্যে দ্বিপাক্ষিক সম্পর্ক আরও দৃঢ় করার সংকল্প নেন উভয় নেতাই।
SSS/SB
(Visitor Counter : 22
নীতিআয়োগ
উদ্ভাবন ও শিল্পোদ্যোগের কাজে গতি আনতে অটল উদ্ভাবন মিশন, কোল ইন্ডিয়া লিমিটেডের সঙ্গে চুক্তিবদ্ধ
নতুনদিল্লি, ২০শে মে, ২০২০
নীতি আয়োগের অটল উদ্ভাবন মিশন  দেশ জুড়ে উদ্ভাবনমূলক ও শিল্পোদ্যোগী গড়ে তুলতে যে উদ্যোগ নিয়েছে, কোল ইন্ডিয়া লিমিটেড  এই কাজে অংশীদার হবার বিষয়ে সম্মত হয়েছে। এআইএম ও সিআইএল এই মর্মে ১৯শে জুন অনলাইনের মাধ্যমে বৈদ্যুতিন সম্মেলনে কৌশলগত অংশীদারীত্ব গড়ে তুলবার জন্য ইচ্ছাপত্রে সাক্ষর করেছে।
এআইএম, বিদ্যালয় স্তরে অটল টিঙ্কারিং ল্যাব, প্রাতিষ্ঠানিক স্তরে অটল ইনকিউবেশন সেন্টার, গ্রামাঞ্চল ও দ্বিতীয় এবং তৃতীয় শ্রেণীর শহর গুলির জন্য অটল কমিউনিটি ইনোভেশন সেন্টারের মাধ্যমে উদ্ভাবনমূলক নানা কর্মসূচী, শিল্পের জন্য অটল নিউ ইন্ডিয়া চ্যালেঞ্জেস এবং অতি ক্ষুদ্র, ক্ষুদ্র ও মাঝারী শিল্পোদ্যগের জন্য অ্যাপ্লায়েড রিসার্চ অ্যান্ড ইনোভেশনের মাধ্যমে শিল্পোদ্যোগীদের সহায়তা করে থাকে।
সিআইএলের সঙ্গে এআইএমের কৌশলগত অংশীদারীত্বের মাধ্যমে উদ্ভাবনমূলক কাজে গতি আসবে এবং শিল্পোদ্যোগী গড়ে তোলা সহজ হবে। নীতি আয়োগের সদস্য ও এআইএমের মিশন ডিরেক্টর শ্রী আর রামানান ও সিআইএলের নির্দেশক  শ্রী বিনয় দয়াল এই ইচ্ছাপত্রে স্বাক্ষর করেন।
এর ফলে সিআইএল, বিদ্যালয় স্তরে নির্দিষ্ট কয়েকটি অটল টিঙ্কারিং ল্যাবের দায়িত্ব গ্রহণ করবে এবং সেখানকার শিক্ষকদের জন্য প্রশিক্ষণ ও ছাত্রছাত্রীদের নানাভাবে সাহায্য করবে। এছাড়াও অটল কমিউনিটি ইনোভেশন সেন্টারের মধ্যে বাছাই করা কয়েকটি কেন্দ্রের যুবক যুবতীদেরও সাহায্য করা হবে।
(CG/CB
স্বরাষ্ট্র মন্ত্রক
পরিবেশ বান্ধব শক্তির ব্যবহার বাড়াতে ভারতের প্রয়াসকে বাস্তবায়িত করতে স্বরাষ্ট্রমন্ত্রক এবং এসইসিআই-এর মধ্যে মউ স্বাক্ষর
নতুন দিল্লি, ৭ মে, ২০২২
পরিবেশ বান্ধব শক্তির ব্যবহার বাড়াতে ভারত সরকারের প্রয়াসের অঙ্গ হিসেবে দেশকে কার্বন নিউট্রাল অর্থনীতিতে পরিণত করতে কেন্দ্রীয় স্বরাষ্ট্র মন্ত্রী শ্রী অমিত শাহের সুদক্ষ নেতৃত্বে মন্ত্রক কেন্দ্রীয় সশস্ত্র পুলিশবাহিনী এবং জাতীয় নিরাপত্তা বাহিনীর সমস্ত ক্যাম্পাসে সৌরবিদ্যুৎ প্যানেল বসানোর উদ্যোগ গ্রহণ করেছে। সেই অনুসারে শুক্রবার নতুন দিল্লীতে স্বরাষ্ট্র মন্ত্রক এবং ভারতের সৌরবিদ্যুৎ নিগমের  মধ্যে সমঝোতাপত্র বা মউ স্বাক্ষরিত হয়েছে। এই মউ স্বাক্ষর অনুষ্ঠানে কেন্দ্রীয় স্বরাষ্ট্র সচিব এবং পুনর্নবিকরণযোগ্য শক্তি মন্ত্রকের সচিব উপস্থিত ছিলেন। স্বাক্ষরিত সমঝোতাপত্র অনুযায়ী উভয় পক্ষের মধ্যে ওই দুই বাহিনীর ক্যাম্পাসের ছাদে সৌরবিদ্যুৎ উৎপাদন প্যানেল বসাতে যৌথ উদ্যোগ নেওয়া হবে।
প্রাপ্ত তথ্যের ভিত্তিতে ভারতীয় সৌরবিদ্যুৎ নিগম সশস্ত্র পুলিশ বাহিনী এবং জাতীয় নিরাপত্তা বাহিনীর বিভিন্ন ক্যাম্পাসে ৭১.৬৮ মেগাওয়াট সৌরবিদ্যুৎ উৎপাদনের সম্ভাবনা রয়েছে বলে প্রাথমিক ভাবে জানিয়েছে। সৌরবিদ্যুৎ প্রকল্প গড়ে তোলার ক্ষেত্রে নিগমের দীর্ঘ অভিজ্ঞতা রয়েছে। নিগম কোন একটি সংস্থা বা দরপত্র আহ্বান প্রক্রিয়ার মাধ্যমে মনোনিত কোন সংস্থার সাহায্যে ওই দুই বাহিনীর বিভিন্ন ক্যাম্পাসের ছাদে সৌরবিদ্যুৎ প্যানেল বসাতে স্বরাষ্ট্র মন্ত্রককে সাহায্য করবে।
CG/BD/AS/
(Visitor Counter : 1594
প্রধানমন্ত্রীরদপ্তর
ঈদ-উল-আযহা উপলক্ষ্যে দেশবাসীকে প্রধানমন্ত্রীর শুভেচ্ছা
নয়াদিল্লি, ১০ জুলাই, ২০২২
প্রধানমন্ত্রী শ্রী নরেন্দ্র মোদী ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ঈদ মুবারক! ঈদ-উল-আযহার শুভেচ্ছা জানাই। এই উৎসব মানবজাতির মঙ্গলের জন্য সামগ্রিক কল্যাণ ও সমৃদ্ধির ভাবনাকে সঠিক পথে এগিয়ে নিয়ে যেতে আমাদের অনুপ্রাণিত করে।”
PG/CB/NS
(
পর্যটনমন্ত্রক
পর্যটন মন্ত্রক "দেখো আপনা দেশ" সিরিজের দ্বাদশ ওয়েবিনারে "পর্যটনে ভারতীয় মহিলাদের অবিশ্বাস্য কীর্তির উদযাপন" শীর্ষক বিষয়টি উপস্থাপন করেছে
নতুন দিল্লি, ১ মে ২০২০
৩০ শে এপ্রিল ২০২০, পর্যটন মন্ত্রকের "দেখো আপনা দেশ" শীর্ষকের দ্বাদশ সিরিজে, ‘পর্যটনে ভারতীয় মহিলাদের অবিশ্বাস্য কীর্তির উদযাপন’ শিরোনামে, যাদের কাছে ভ্রমণের বিকল্প কিছু নেই এরকম কয়েকজন ভারতীয় নারীর ব্যক্তিগত গল্প উপস্থাপন করা হয়েছে।
ওয়েবিনার ব্যাখ্যা করেছে ভ্রমণের মাধ্যমে কীভাবে একজন ব্যক্তি তার জীবনে এবং বিভিন্ন জনসমাজে পরিবর্তন আনতে পারে। ভ্রমণের সময়, স্থানীয় সংস্থানগুলির ব্যবহার করে, হোমস্টে -তে থাকা, কোনও পরিবারের মালিকানাধীন অপেক্ষাকৃত কম পরিচিত ছোট রেস্তোরাঁয় খাওয়া, অননুমোদিত নতুন উদ্যোগকে সমর্থন করার মাধ্যমে, স্থানীয় মানুষজনের উন্নতিতে উল্লেখযোগ্য অবদান রাখা সম্ভব। এইভাবে পর্যটন থেকে অঞ্চলগুলির আর্থিক বিকাশ সুনিশ্চিত হয়।
আউটলুক প্রকাশক সংস্থার একটি দল, আউটলুক রেসপন্সিবল ট্যুরিজম ইনিশিয়েটিভের উপস্থাপকদের মধ্যে, সোটি ব্যানার্জি, রাধিকা পি নায়ার, এবং সোনালী চ্যাটার্জী এই বিষয়ে একটি তথ্য পেশ করেছেন যেখানে দেখানো হয়েছে কোভিড-পরবর্তী বিশ্বে পর্যটন ক্ষেত্রে হোমস্টে এবং প্রত্যন্ত গন্তব্যস্থানগুলিতে ভ্রমণকারীদের আরও বেশী মাত্রায় আকর্ষনের পাশাপাশি পর্যটন ক্ষেত্রে মহিলাদের ভূমিকা আরও গুরুত্বপূর্ণ হবে।
ওয়েবিনার দশটি অনুপ্রেরণামূলক গল্প উপস্থাপন করেছে:
• লাদাখের মান গ্রাম থেকে স্টানজিন দোলকার যিনি উদীয়মান জ্যোতির্বিদ, দূরবীন অপারেটর এবং অ্যাস্ট্রোপ্রেনিওর।
• কান্হার কাছে বাঁধা তোলা গ্রামের অদম্য সুনীতা মারাভি, যিনি বৈগা উপজাতির এক শিক্ষিকা এবং পুঁতির গহনা প্রস্তুতকারী।
• নাগাল্যান্ডের মন জেলার শিয়ং গ্রামের ফেজিন কোনিয়াক, একজন কফি উৎপাদনকারী, হোমস্টে মালিক এবং নৃতাত্ত্বিক, যিনি কফি বাগান এবং কমলা বাগানের কাজ পরিচালনা করেন এবং কোনিক্সের উলকি আঁকার অনুশীলনের তথ্য সংগ্রহ করছেন।
• জাতীয় রাজধানী দিল্লী অঞ্চলের লক্ষ্মী, যিনি একজন আতিথেয়তা বিশেষজ্ঞ এবং সমস্তরকম প্রতিবন্ধকতাকে অতিক্রম করে থেরাপিউটিক ম্যাসাজকে পেশা হিসেবে বেছে নিয়েছেন।
• উত্তরাখণ্ডের মুন্সিয়ারির সরমোলি গ্রামের রেখা রৌতেলা, হোমস্টের মালিক, পাখি পর্যবেক্ষণ বিশেষজ্ঞ এবং বন পঞ্চায়েতের প্রধান।
• মহারাষ্ট্রের দেহেনী গ্রামের রক্ষা পাটেকর, গ্রামীণ পর্যটন বিশেষজ্ঞ এবং সম্প্রদায়ভিত্তিক পর্যটন প্রকল্পগুলিতে আতিথেয়তা প্রশিক্ষণ দিয়ে থাকেন।
• কেরালার ওয়ায়নাডের মোঠক্করার সাজনা শাজি একজন ড্রামবাদক এবং ভ্রমণ গাইড।
• উত্তরবঙ্গের চুইখিমের পবিত্রা মায়া খাওয়াস, একজন হোমশেফ এবং ব্যবসায়ী।
• আন্দামান নিকোবর দ্বীপপুঞ্জের সুমিত্রা বিশ্বাস, একজন স্কুবা ডুবুরি এবং একটি জলের নীচে রিফ রেস্টোরার।
পর্যটন মন্ত্রকের ওয়েবিনার সিরিজের উদ্দেশ্য হ'ল ভারতের বিভিন্ন পর্যটন গন্তব্যগুলি সম্পর্কে সচেতনতা তৈরি করা এবং প্রচার করা – বিশেষ করে কম পরিচিত গন্তব্য এবং জনপ্রিয় গন্তব্যগুলির কম পরিচিত এলাকাগুলি তুলে ধরা।
যারা এই ওয়েবিনারগুলি দেখেন নি, তাদের জন্য এই সিরিজটি বর্তমানে -
https://www.youtube.com/channel/UCbzIbBmMvtvH7d6Zo_ZEHDA/featured এবং ভারত সরকারের পর্যটন মন্ত্রকের সমস্ত সামাজিক মিডিয়া হ্যান্ডেলগুলিতে দেখা যাবে।
(CG/TG
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত ১৭.৪৯ কোটির বেশি টিকার ডোজ রাজ্য ও কেন্দ্রশাসিত অঞ্চলগুলিকে বিনামূল্যে দিয়েছে
রাজ্য ও কেন্দ্রশাসিত অঞ্চলগুলির কাছে ৮৪ লক্ষেরও বেশি ডোজ রয়েছে
আগামী ৩ দিনে রাজ্য ও কেন্দ্রশাসিত অঞ্চলগুলি ৫৩ লক্ষের বেশি টিকার ডোজ পাবে
নয়াদিল্লী, ৮ই মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। পুরো সরকারের নিয়ন্ত্রণাধীন এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি বাস্তবায়িত হচ্ছে। ২৮ এপ্রিল থেকে নতুন যারা টিকা পাবেন তাদের নাম নথিভুক্তকরণের কাজ শুরু হয়েছে। যোগ্য নাগরিকরা কোইউন পোর্টালে  অথবা আরোগ্য সেতু অ্যাপে সরাসরি নাম নথিভুক্ত করছেন।
রাজ্য ও কেন্দ্রশাসিত অঞ্চলগুলিকে ১৭,৪৯,৫৭,৭৭০টি টিকার ডোজ কেন্দ্র বিনামূল্যে দিয়েছে। আজ সকাল ৮টা পর্যন্ত পাওয়া তথ্য অনুযায়ী ১৬,৬৫,৪৯,৫৮৩টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ৮৪,০৮,১৮৭টি টিকার ডোজ রয়েছে। আগামী তিন দিনে আরও ৫৩,২৫,০০০টি ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
২০২০র পয়লা অক্টোবরের হিসেবে পশ্চিমবঙ্গে ৪৫ বছরের উর্ধে নাগরিকদের মধ্যে টিকা পাবেন ৯,৭৮,৭১,০০০ জন। এঁদের মধ্যে টিকা পেয়েছেন ১,২০,৮৩,৩৪০ জন । রাজ্যে মোট টিকা ব্যবহার হয়েছে ১,২১,৯৩,৯৮৩। এর মধ্যে নষ্ট হয়েছে ৩.৩৮ শতাংশ টিকা । পশ্চিমবঙ্গ শীঘ্রই ৩,৯৫,৩০০ লক্ষ টিকা পাবে ।
২০২০র পয়লা অক্টোবরের হিসেবে ত্রিপুরায় ৪৫ বছরের উর্ধে নাগরিকদের মধ্যে টিকা পাবেন ৪০,৫১,০০০ জন। এঁদের মধ্যে টিকা পেয়েছেন ১৪,৬৮,৩৫০ জন । ত্রিপুরার কাছে ৮৪,২৪৪টি টিকা আছে ।
২০২০র পয়লা অক্টোবরের হিসেবে আসামে ৪৫ বছরের উর্ধে নাগরিকদের মধ্যে টিকা পাবেন ৩,৪৮,৮৭,০০০ জন। এঁদের মধ্যে টিকা পেয়েছেন ৩৩,৩৯,২২০ জন । আসামের কাছে ২,৭৭,৫২৮টি টিকা আছে । রাজ্য শীঘ্রই ৫৩,৯৬০ লক্ষ টিকা পাবে ।
২০২০র পয়লা অক্টোবরের হিসেবে আন্দামান ও নিকোবর দ্বীপপুঞ্জে ৪৫ বছরের উর্ধে নাগরিকদের মধ্যে টিকা পাবেন চার লক্ষ জন। এঁদের মধ্যে টিকা পেয়েছেন ১,৯১,৪৭০ জন ।
SC/CB
(Visitor Counter : 149
স্বাস্থ্যওপরিবারকল্যাণমন্ত্রক
আয়ুষ্মান ভারত – প্রধানমন্ত্রী জন আরোগ্য যোজনা পর্যালোচনা করলেন ডঃ হর্ষ বর্ধন
নয়াদিল্লি, ২২ আগস্ট, ২০১৯
আয়ুষ্মান ভারত – প্রধানমন্ত্রী জন আরোগ্য যোজনার রূপায়ণের বিষয়ে একটি উচ্চ পর্যায়ের পর্যালোচনা বৈঠকে কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন বলেছেন, এবি - পিএমজেএওয়াই সূচনার পর থেকে গুরুতর অসুস্থ ৩৯ লক্ষের বেশি মানুষ নগদহীন চিকিৎসার সুযোগ পেয়েছেন, যার মূল্য ৬ হাজার ১০০ কোটি টাকা। এরফলে, সুবিধাভোগীদের পরিবারের ১২ হাজার কোটি টাকা সাশ্রয় হয়েছে। এই কর্মসূচি রূপায়ণে সন্তোষ প্রকাশ করেছেন কেন্দ্রীয় স্বাস্থ্য মন্ত্রী। তিনি বলেছেন, প্রধানমন্ত্রীর এই স্বপ্নের প্রকল্প যাতে সাফল্য লাভ করে – তা নিশ্চিত করতে হবে।
দেশের প্রতিটি রাজ্যে এই কর্মসূচি রূপায়ণে গতি আনার ওপর জোর দিয়েছেন তিনি, যাতে প্রতিটি মানুষের কাছে এই সুবিধা পৌঁছয়। ডঃ হর্ষ বর্ধন এদিন এবি – পিএমজেএওয়াই – এর একটি পোর্টালের সূচনা করেন। এরফলে, অনলাইন ব্যবস্থায় সাধারণ মানুষ তাঁদের অভিযোগ জানাতে পারবেন এবং সহায়তা চাইতে পারবেন। আগামী ২৩শে সেপ্টেম্বর আয়ুষ্মান ভারত দিবস উদযাপিত হবে। ১৫ – ৩০শে সেপ্টেম্বর আয়ুষ্মান ভারত পক্ষ উদযাপন করা হবে। এই কর্মসূচির বর্ষপূর্তি উপলক্ষে দেশ জুড়ে নানা অনুষ্ঠানের পরিকল্পনা করা হয়েছে। নতুন দিল্লিতে আগামী ২৯ ও ৩০শে সেপ্টেম্বর ‘জ্ঞান সঙ্গম’ নামে একটি জাতীয় স্তরে বড় অনুষ্ঠান আয়োজিত হবে এই কর্মসূচির অগ্রগতি ও সাফল্য তুলে ধরতে।
কেন্দ্রীয় স্বাস্থ্য মন্ত্রী এদিন বিভিন্ন দল ও আধিকারিকদের সঙ্গে এই কর্মসূচি নিয়ে কথা বলেন। সাইবার নিরাপত্তা এবং সুবিধা-প্রাপকদের দেওয়া তথ্যের গোপনীয়তা সম্পর্কেও বিস্তারিত খোঁজ নেন তিনি। নিরাপত্তা ও গোপনীয়তার পাশাপাশি, দুর্নীতি ও প্রতারণা রোধের ওপর জোর দিয়েছেন তিনি।
CG/AP/SB
(Visitor Counter : 87
|
|
ক্রমিক সংখ্যা
|
|
মউ/চুক্তি
|
|
ভারতের পক্ষে স্বাক্ষরকারী
|
|
মায়ানমারের পক্ষে স্বাক্ষরকারী
|
|
বিনিময়কারী
|
|
১
|
|
মানব পাচার রোধ, উদ্ধার, পুনরুদ্ধার এবং পাচারের শিকার ব্যক্তিদের পুনর্বাসন ও পুনঃপ্রতিষ্ঠার ব্যাপারে সমঝোতাপত্র
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
২
|
|
ক্যুইক ইমপ্যাক্ট প্রোজেক্ট  রূপায়ণে ভারতের আর্থিক সাহায্যের জন্য ভারত এবং মায়ানমারের মধ্যে চুক্তি
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৩
|
|
রাখাইন রাজ্য উন্নয়ন কর্মসূচির অন্তর্গত গুয়া শহর অঞ্চলে বীজ সংরক্ষণাগার নির্মাণ, জল সরবরাহ ব্যবস্থাপনা, মারুক ও ও টাউনশিপ হাসপাতালে চুল্লি নির্মাণের জন্য রাখাইন রাজ্য সরকার এবং ইয়াংগনের ভারতীয় দূতাবাসের মধ্যে প্রকল্প চুক্তি
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৪
|
|
রাখাইন রাজ্য উন্নয়ন কর্মসূচির আওতায় রাখাইন রাজ্যের পাঁচটি শহরে সৌরবিদ্যুৎ সরবরাহের জন্য রাখাইন রাজ্য সরকার এবং ইয়াংগনের ভারতীয় দূতাবাসের মধ্যে প্রকল্প চুক্তি
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৫
|
|
রাখাইন রাজ্য প্রকল্প কর্মসূচির আওতায় ভুতেডং শহরাঞ্চলে কোয়াং তং ক পং রোড নির্মাণ এবং কলং-অলফু সড়ক নির্মাণের জন্য রাখাইন রাজ্য সরকার এবং ইয়াংগনের ভারতীয় দূতাবাসের মধ্যে প্রকল্প চুক্তি
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৬
|
|
রাখাইন রাজ্য উন্নয়ন প্রকল্পের আওতায় প্রাক-বিদ্যালয় নির্মাণের জন্য সমাজকল্যাণ, ত্রাণ ও পুনর্বাসন মন্ত্রক এবং ইয়াংগনের ভারতীয় দূতাবাসের মধ্যে প্রকল্প চুক্তি
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৭
|
|
বাঘ ও অন্যান্য বন্যপ্রাণী সংরক্ষণ এবং কাঠ পাচার রোধে সহযোগিতা বৃদ্ধির জন্য সমঝোতাপত্র
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
|
|
৮
|
|
পেট্রোপণ্যের ক্ষেত্রে সহযোগিতা বৃদ্ধিতে ভারতের পেট্রোলিয়াম ও প্রাকৃতিক গ্যাস মন্ত্রক এবং মায়ানমারের বিদ্যুৎ এবং শক্তি মন্ত্রকের মধ্যে সমঝোতাপত্র
|
|
পেট্রোলিয়াম ও প্রাকৃতিক গ্যাস মন্ত্রকের যুগ্ম সচিব শ্রী সুনীল কুমার
|
|
বিদ্যুৎ এবং শক্তি মন্ত্রকের তেল ও প্রাকৃতিক গ্যাস পরিকল্পনা দপ্তরের মহানির্দেশক ইউ থান জ
|
|
মায়ানমারে নিযুক্ত ভারতের রাষ্ট্রদূত শ্রী সৌরভ কুমার এবং ভারতে নিযুক্ত মায়ানমারের রাষ্ট্রদূত মো ক আঙ
|
|
৯
|
|
যোগাযোগ ক্ষেত্রে সহযোগিতা বৃদ্ধির লক্ষ্যে ভারতের যোগাযোগ মন্ত্রক এবং মায়ানমারের সড়ক ও যোগাযোগ মন্ত্রকের মধ্যে সমঝোতাপত্র
|
|
টেলি-যোগাযোগ মন্ত্রকের সচিব শ্রী অনশু প্রকাশ
|
|
ভারতে নিযুক্ত মায়ানমারের রাষ্ট্রদূত মো ক আঙ
|
|
উভয় দেশের স্বাক্ষরকারী
প্রধানমন্ত্রীরদপ্তর
মোধেরায় তাঁর সফর নিয়ে নাগরিকদের মন্তব্য নিয়ে প্রধানমন্ত্রীর প্রত্যুত্তর
নয়াদিল্লি, ১০ অক্টোবর, ২০২২
প্রধানমন্ত্রী শ্রী নরেন্দ্র মোদী মোধেরায় তাঁর সফর নিয়ে নাগরিকদের মন্তব্যের প্রত্যুত্তর দিয়েছেন।
প্রধানমন্ত্রী এক ট্যুইট বার্তায়;
মোধেরা ২৪X৭ সৌরশক্তি সম্পন্ন গ্রাম হিসেবে ঘোষিত হওয়ায়
“আমি আপনাদের আনন্দ অনুধাবন করতে পারছি। মোধেরা ইতিহাস রচনা করলো।”
PG/AB/NS
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১ কোটি ৩৪ লক্ষ ছাড়িয়েছে
২১টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ১ হাজারেরও কম
২০টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর কোনও খবর নেই
নয়াদিল্লি, ২৬ ফেব্রুয়ারি, ২০২১
কোভিড-১৯ এর বিরুদ্ধে লড়াইয়ে ভারতে টিকাকরণের সংখ্যা ১ কোটি ৩৪ লক্ষ ছাড়িয়েছে। আজ সকাল ৭টা পর্যন্ত ১ কোটি ৩৪ লক্ষ ৭২ হাজার ৬৪৩ জনের টিকাকরণ হয়েছে। এর মধ্যে ৬৬ লক্ষ ২১ হাজার ৪১৮ জন স্বাস্থ্য কর্মী প্রথম ডোজ, ২০ লক্ষ ৩২ হাজার ৯৯৪ জন স্বাস্থ্য কর্মী দ্বিতীয় ডোজ এবং করোনার বিরুদ্ধে লড়াইয়ে অগ্রভাগে থাকা ৪৮ লক্ষ ১৮ হাজার ২৩১ জন কর্মীকে প্রথম ডোজ দেওয়া হয়েছে। টিকার প্রথম ডোজ নেওয়ার ২৮ দিন পূরণ করার পর সুফলভোগীদের গত ১৩ ফেব্রুয়ারি থেকে টিকার দ্বিতীয় ডোজ দেওয়া শুরু হয়েছে। পশ্চিমবঙ্গে এখনও পর্যন্ত ৮ লক্ষ ৭২ হাজার ৯৯৯ জনকে প্রথম ডোজ, ১ লক্ষ ২০ হাজার ১০৭ জনকে দ্বিতীয় ডোজ মিলিয়ে মোট ৯ লক্ষ ৯৩ হাজার ১০৬ জনের টিকাকরণ হয়েছে।
টিকাকরণ অভিযানের ৪১তম দিনে  ৮ লক্ষ ১ হাজার ৪৮০ জনকে টিকা দেওয়া হয়েছে। এর মধ্যে ৩ লক্ষ ৮৪ হাজার ৮৩৪ জন সুফলভোগী প্রথম ডোজ এবং ৪ লক্ষ ১৬ হাজার ৬৪৬ জন দ্বিতীয় ডোজ পেয়েছেন। দেশে মোট ১ কোটি ৩৪ লক্ষ ৭২ হাজার ৬৪৩ জন টিকা গ্রহীতা সুফলভোগীর মধ্যে ১ কোটি ১৪ লক্ষ ৩৯ হাজার ৬৪৯ জন প্রথম ডোজ এবং ২০ লক্ষ ৩২ হাজার ৯৯৪ জন দ্বিতীয় ডোজ পেয়েছেন।
৯টি রাজ্য ও কেন্দ্রশাসিত অঞ্চলে স্বাস্থ্য কর্মীদের মধ্যে টিকাকরণের হার ৬০ শতাংশের কম। অন্যদিকে, ১৩টি রাজ্য/কেন্দ্রশাসিত অঞ্চলে অগ্রভাগে থাকা কর্মীদের মধ্যে টিকাকরণের হার ৪০ শতাংশেরও কম।
ভারতে আজ সুস্পষ্টভাবে করোনায় আক্রান্তের সংখ্যা ১ লক্ষ ৫৫ হাজার ৯৮৬, যা মোট আক্রান্তের কেবল ১.৪১ শতাংশ। সম্প্রতি যে কয়েকটি রাজ্য ও কেন্দ্রশাসিত অঞ্চলে দৈনিক-ভিত্তিতে আক্রান্তের সংখ্যা বৃদ্ধি পেয়েছে, তার পরিণতি-স্বরূপ সুস্পষ্টভাবে আক্রান্তের সংখ্যাও বেড়েছে। অবশ্য, ২১টি রাজ্য/কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ১ হাজারেরও কম।
দেশে গত ২৪ ঘন্টায় ২০টি রাজ্য/কেন্দ্রশাসিত অঞ্চলে কোভিড-১৯ এ মৃত্যুর খবর নেই। এদিকে মহারাষ্ট্রে গত ২৪ ঘন্টায় লক্ষ্যণীয় পরিবর্তন ঘটেছে এবং ৪ হাজার ৯০২ জন নতুন করে আক্রান্ত হয়েছেন। অন্যদিকে, কেরলে আক্রান্তের সংখ্যা ৯৮৯টি ক্ষেত্রে কমেছে।
দেশে আজ মোট সুস্থতার সংখ্যা দাঁড়িয়েছে ১ কোটি ৭ লক্ষ ৫০ হাজার ৬৮০। জাতীয় স্তরে সুস্থতার হার বেড়ে হয়েছে ৯৭.১৭ শতাংশ। এর ফলে, সুস্থতার সংখ্যা ও সুস্পষ্টভাবে আক্রান্তের সংখ্যার মধ্যে ফারাক আরও বেড়ে আজ হয়েছে ১ কোটি ৫ লক্ষ ৯৪ হাজার ৬৯৪।
দেশে গত ২৪ ঘন্টায় আরও ১২ হাজার ১৭৯ জন করোনামুক্ত হয়েছেন। এর মধ্যে ৮৫.৩৪ শতাংশই ৬টি রাজ্যের বাসিন্দা। কেরলে একদিনেই সর্বাধিক ৪ হাজার ৬৫২ জন আরোগ্য লাভ করেছেন। মহারাষ্ট্রে সুস্থ হয়েছেন ৩ হাজার ৭৪৪ জন।
দেশে গত ২৪ ঘন্টায় ১৬ হাজার ৫৭৭ জন নতুন করে আক্রান্ত হয়েছেন। এর মধ্যে ৮৬.১৮ শতাংশই ৬টি রাজ্যের বাসিন্দা। মহারাষ্ট্রে একদিনেই সর্বাধিক ৮ হাজার ৭০২ জন আক্রান্ত হয়েছেন। কেরলে আক্রান্তের সংখ্যা ৩ হাজার ৬৭৭। পাঞ্জাবে নতুন করে ৫৬৩ জন সংক্রমিত হয়েছেন।
দেশে গত ২৪ ঘন্টায় করোনায় ১২০ জনের মৃত্যু হয়েছে। এর মধ্যে ৮৫.৮৩ শতাংশই মারা গেছেন ৬টি রাজ্যে। সর্বাধিক ৫৬ জনের মৃত্যু হয়েছে মহারাষ্ট্রে। কেরলে মারা গেছনে ১৪ জন এবং পাঞ্জাবে মৃত্যু হয়েছে ১৩ জনের।
পর্যটনমন্ত্রক
"ভারত এবং করোনাভাইরাস অতিমারি: পর্যটনের সঙ্গে যুক্ত পরিবারগুলির আর্থিক ক্ষতি ও পুনরুদ্ধারের নীতি"- বিষয়ক পর্যটন মন্ত্রকের সমীক্ষা
নতুন দিল্লি, ২৩ মার্চ, ২০২১
পর্যটন মন্ত্রক ২০২১ সালের জানুয়ারিতে ভারত এবং করোনাভাইরাস অতিমারি: পর্যটনের সঙ্গে যুক্ত পরিবারগুলির আর্থিক ক্ষতি ও পুনরুদ্ধারের নীতি"-বিষয়ক এক সমীক্ষার জন্য ন্যাশনাল কাউন্সিল অফ অ্যাপ্লায়েড ইকোনমিক রিসার্চ, এনসিএইআর-কে নিযুক্ত করেছিল।
এই সমীক্ষার উদ্দেশ্য হচ্ছে-
সামগ্রিক অর্থনীতিতে পর্যটনের প্রত্যক্ষ এবং পরোক্ষভাবে কতটা প্রভাব পড়েছে। বিশেষত পারিবারিক ক্ষেত্রে, যারা পর্যটনের সঙ্গে যুক্ত রয়েছেন।
করোনা ভাইরাস জনিত অতিমারির ক্ষেত্রে পর্যটনের সঙ্গে যুক্ত কতজন কাজ হারিয়েছেন।
পর্যটন সম্পর্কিত ক্রিয়া কর্ম এবং ক্ষেত্রগুলি ধিরে ধিরে চালু হওয়ায় তার প্রভাব।
আন্তর্জাতিক পর্যটন ক্ষেত্রগুলি ধিরে ধিরে চালু হওয়ায় তার প্রভাব।
পর্যটন ক্ষেত্রে প্রভূত ক্ষতির ফলে সেই ক্ষতিপূরণের জন্য প্রস্তাবিত নীতি।
ন্যাশনাল কাউন্সিল অফ অ্যাপ্লায়েড ইকোনমিক রিসার্চের এই সমীক্ষার রিপোর্টের জন্য অপেক্ষা করা হচ্ছে।
আজ রাজ্যসভায় এক লিখিত প্রশ্নের জবাবে পর্যটন ও সংস্কৃতি মন্ত্রকের রাষ্ট্রমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
রাষ্ট্রপতিরসচিবালয়
রাষ্ট্রপতিকে ৫টি রাষ্ট্রের রাষ্ট্রদূতরা ভিডিও কনফারেন্সের মাধ্যমে পরিচিতিপত্র জমা দিয়েছেন
নয়াদিল্লি, ১১ ফেব্রুয়ারি, ২০২১
রাষ্ট্রপতি শ্রী রাম নাথ কোবিন্দ আজ ভিডিও কনফারেন্সের মাধ্যমে এল সালভাডোর, পানামা, টিউনিশিয়া, ব্রিটেন এবং আর্জেন্টিনার রাষ্ট্রদূতদের পরিচিতিপত্র গ্রহণ করেছেন। যাঁরা তাঁদের পরিচিতিপত্র জমা দিয়েছেন, তাঁরা হলেন :
১) মিঃ গুইলারমো রুবিও ফিউনস্, এল সালভাডোর
২) মিসেস ইয়াসিয়েল অ্যালায়িন্স বুরিল্লো রিভিয়েরা, পানামা
৩) মিসেস হায়াত তালবি, টিউনিশিয়া
৪) মিঃ অ্যালেক্স এলিফ, ব্রিটেন
৫) মিঃ হুগো হ্যাভিয়ের গোব্বি, আর্জেন্টিনা
রাষ্ট্রপতি এই রাষ্ট্রদূতদের শুভেচ্ছা জানিয়েছেন। তিনি বলেছেন, এই ৫টি দেশের সঙ্গে ভারতের উষ্ণ বন্ধুত্বপূর্ণ সম্পর্ক রয়েছে, যার মূল ভীত শান্তি ও সমৃদ্ধির মধ্যে প্রতিষ্ঠিত। ২০২১-২২ সালে রাষ্ট্রসংঘের নিরাপত্তা পরিষদের অস্থায়ী সদস্য হিসাবে ভারতকে সমর্থন করায় তিনি ঐ দেশগুলির সরকারকে ধন্যবাদ জানিয়েছেন। কোভিড-১৯ মহামারীর বিরুদ্ধে আমাদের লড়াই সরকারের টিকা মৈত্রী উদ্যোগের মাধ্যমে এগিয়ে চলেছে। ভারত বিভিন্ন দেশকে টিকা পাঠিয়েছে। এর ফলে, বিশ্বের ওষুধ ভান্ডার হিসাবে ভারতের পরিচিতি আরও একবার প্রতিফলিত হয়েছে। রাষ্ট্রদূতরা তাঁদের দেশের সঙ্গে ভারতের দৃঢ় অংশীদারিত্বের কথা উল্লেখ করেছেন এবং ভারতের সঙ্গে তাঁদের সম্পর্ক আরও মজবুত করার অঙ্গীকার ব্যক্ত করেছেন।
ক্ষুদ্র, অতিক্ষুদ্রওমাঝারিশিল্পমন্ত্রক
স্থানীয় কর্মসংস্থান সৃষ্টি, খাদি কারিগর ও উপজাতি জনগোষ্ঠীকে শক্তিশালী করে তোলার লক্ষ্যে আগামীকাল উপজাতি বিষয়ক মন্ত্রকের সঙ্গে দুটি সমঝোতাপত্র স্বাক্ষর করবে কেভিআইসি
নয়াদিল্লি, ১৮ জানুয়ারি, ২০২১
খাদি ও গ্রামীণ শিল্প কমিশন  এবং উপজাতি বিষয়ক মন্ত্রকের মধ্যে আগামীকাল দুটি সমঝোতাপত্র স্বাক্ষরিত হবে। উপজাতি ছাত্রছাত্রীদের জন্য খাদি ফেব্রিক কেনা এবং প্রধানমন্ত্রী কর্মনিশ্চয়তা প্রকল্প  বাস্তবায়নের জন্য কেভিআইসি ও উপজাতি বিষয়ক মন্ত্রকের মধ্যে দুটি সমঝোতাপত্র স্বাক্ষরিত হবে।
এই সমঝোতাপত্র স্বাক্ষর অনুষ্ঠানে উপস্থিত থাকবেন অতিক্ষুদ্র, ক্ষুদ্র, মাঝারি শিল্পোদ্যোগ মন্ত্রী শ্রী নীতিন গড়করি এবং উপজাতি বিষয়ক মন্ত্রী শ্রী অর্জুন মুন্ডা। প্রধানমন্ত্রীর ‘আত্মনির্ভর ভারত’ – এর আহ্বানে সাড়া দিয়ে স্থানীয় কর্মসংস্থান সৃষ্টি, খাদি কারিগর ও উপজাতি জনগোষ্ঠীকে শক্তিশালী করে তোলার লক্ষ্যে এই সমঝোতাপত্র স্বাক্ষরিত হচ্ছে।
প্রথম সমঝোতাপত্রের অঙ্গ হিসাবে আদিবাসী বিষয়ক মন্ত্রক ২০২০-২১ অর্থবর্ষে ১৪.৭৭ কোটি টাকা মূল্যের ৬ লক্ষ মিটার খাদি ফেব্রিক কিনবে। মূলত, এগুলি একলব্য আবাসিক বিদ্যালয়ের শিক্ষার্থীদের জন্য কেনা হবে। সরকার যেহেতু প্রতি বছরই একলব্য বিদ্যালয়ের সংখ্যা বৃদ্ধি করে চলেছে, তাই সেই অনুপাতে খাদি ফেব্রিক কেনার পরিমাণও বাড়ানো হচ্ছে।
দ্বিতীয় সমঝোতাপত্রের আওতায় দেশে উপজাতিদের অর্থনৈতিক উন্নয়নের জন্য দায়বদ্ধ উপজাতি বিষয়ক মন্ত্রকের আওতাধীন জাতীয় তপশিলি উপজাতি অর্থনৈতিক উন্নয়ন নিগম  পিএমইজিপি প্রকল্প বাস্তবায়নের জন্য একটি সংস্থা হিসাবে কাজ করবে। তপশিলি উপজাতিদের আর্থিক সাহায্যের জন্য বিশেষ সাহায্য করবে এই সংস্থা। এর মাধ্যমে উপজাতি সম্প্রদায়ের মানুষের কর্মসংস্থানের সুযোগ বাড়বে।
উপ-রাষ্ট্রপতিরসচিবালয়
উপরাষ্ট্রপতি কিংবদন্তী সঙ্গীত শিল্পী লতা মঙ্গেশকরের প্রয়াণে শোকপ্রকাশ করেছেন
নতুন দিল্লি, ৬ ফেব্রুয়ারি, ২০২২
উপরাষ্ট্রপতি শ্রী এম ভেঙ্কাইয়া নায়ডু কিংবদন্তী সঙ্গীত শিল্পী লতা মঙ্গেশকরের প্রয়াণে গভীর শোকপ্রকাশ করেছেন । ‘ভারতীয় চলচ্চিত্রের নাইটেঙ্গল’ এর প্রয়াণের শোকপ্রকাশ করে শ্রী নায়ডু বলেছেন “লতাজীর প্রয়াণে ভারত তার কণ্ঠস্বর হারিয়েছে” ।
এক শোকবার্তায় উপরাষ্ট্রপতি জানান, - “ভারতীয় চলচ্চিত্রের নাইটেঙ্গল এবং কিংবদন্তী সঙ্গীত শিল্পী লতা মঙ্গেশকর জীর প্রয়াণে আমি অত্যন্ত শোকাহত । লতাজীর প্রয়াণে ভারত তাঁর কণ্ঠস্বর হারিয়েছে । তিনি কয়েক দশক ধরে তাঁর সুরেলা কন্ঠ দিয়ে ভারত এবং সারা বিশ্বের সঙ্গীত প্রেমীদের মুগ্ধ করে রেখেছিলেন ।
তিনি সত্যিই একজন সঙ্গীত রত্ন ছিলেন এবং কয়েক দশক ধরে হিন্দি চলচ্চিত্রকে রাণীর মতো শাসন করেছেন । তিনি সঙ্গীত সুরকারদের মধ্যে প্রিয় এবং সর্বাধিক চাহিদাসম্পন্ন মহিলা প্লেব্যাক সঙ্গীত শিল্পী ছিলেন ।
১৯৪০-এর দশকে প্লেব্যাক গানে তাঁর পথচলা শুরু । ১৯৪৯ সালে মহল চলচ্চিত্রে তিনি প্রথম বড় সাফল্য লাভ করেন । লতাজীর গাওয়া একটি গান – আয়েগা আনেওয়ালা রাতারাতি তাঁকে জনপ্রিয় করে তোলে এবং এরপরে তাঁকে আর ফিরে তাকাতে হয়নি ।
লতাজীকে দেশের সর্বোচ্চ অসামরিক পুরস্কার ভারতরত্ন সম্মানে ভূষিত করা হয়েছিল । এমনকী ভারত ও বিদেশ থেকে একাধিক প্রশংসা এবং পুরস্কার লাভ করেছিলেন তিনি ।
ভজন – রোমান্টিক থেকে শুরু করে দেশাত্মবোধক গান, হিন্দি ও অন্যান্য ভারতী এবং বিদেশী ভাষায় হাজার হাজার গান রেকর্ড করেছেন তিনি ।
ভারাক্রান্ত হৃদয়ে আমি শোকসন্তপ্ত পরিবারের সদস্য এবং ভারত ও বিশ্বজুড়ে তার ভক্তদের প্রতি গভীর সমবেদনা জানাই ।”
CG/SS/RAB
(Visitor Counter : 114